**ОТЧЕТЕН ДОКЛАД ЗА ДЕНОСТТА НА ЧИТАЛИЩЕ «АУРА 1929»**

**ЗА 2022 ГОДИНА**

Уважаеми членове на читалището, уважаеми колеги, скъпи родители и самодейци, уважаеми членове на Настоятелството, днес е един прекрасен български празник, единствен в света, Баба Марта, ден на мартенице, ден на настъпващата пролет, този ден е един от емблематичните празници свързан с българските традиции и българския фолклор. Той е символ на пролетта и носи пожелание за здраве и плодородие. Но този ден е свързан и с деня на самодееца. На този ден празнуват всички самодейни състави на любителското творчество, затова, позволете ми преди всичко да Ви поздравя с тези два празника и да Ви благодаря, че отново сме заедно.

Стана традиция на този ден да провеждаме и нашето отчетно събрание, на което ние отчитаме пред вас дейтостта на читалището през изминалата година. Преди броени дни тук, в Клуба на читалищния деятел се проведе първото за годината литературно матине и беше честван 60-ет одишния Юбилей на Председателя на СНЧ, писателя, з.ч.д. д-р Николай Дойнов. Обявявяйки гостите на своето тържество, той нареди ч-ще «Аура», редом с най големите и активни читалища в страната.

Да, нашето читалище е едно от водещите не само в столицата, а и в цялата страна.Пред нас не стоят трудности с които ние не бихме могли да се справим. Справихме се с Ковид епидемията, със затварянето на училища, читалища и културни институти. Справихме се и със страха, който пропи всичи и всичко.Продължиха своята дейност всички форми на работа в читалището, курсове по чужди езици,школи по изкуствата, самодейни състави и то без никакъв отлив.

В този дух искам да Ви запозная с цялостната дейност на читалището през изминалата 2022 година

Културно- масовата дейност беше свързана с редица чествания на бележити дати, годишнини, фестивали, детски утра и концерти.

В салона на читалището се проведоха следните мероприятия:

-Театрална школа „Менон“ при читалище „Аура“ представи на сцената на читалището спектакъла „ Разговор със себе си“, който бе посрещнат с голям интерес .от публиката..

В истински празник на танцовото изкуство се превърна фестивалът „Да открием таланта“, на който домакин и организатор за поредна година бе читалище „Аура“ и в който взеха участие над 20 танцови състави и балетни школи от столичните читалища.

Читалище „Аура“ бе домакин и съорганизатор и на фестивала “Кръстопът на музите“, на който бяха представени различни жанрове на изкуството от деца и ученици не само от София, но и от различни градове в страната.

Празничния пролетен концерт, посветен на Деня на жената, с участието на школите и самодейните съставите при читалището спечели сърцата на публиката.

С много аплодисменти бяха посрещнати и празничните програми на станалите вече традиционни концерти,като тържествения концерт, посветен на 24-ти май,който се проведе на сцената на театър „Сълза и смях“, и в който участваха не само наши състави но и състави, както от други столични читалища, така и от страната.

Истинска радост предизвика коледния концерт „Вълшебна коледа, който се проведе за децата и жителите от район „Възраждане, съвместно с община „Възраждане“.На концерта присъства и кмета на района – Савина Савова, която поздрави присъстващите с идващите празници.

На сцената на читалище „Аура“ гостува с голям коледен концерт и детската школа „Палави крачета“, която бе посрещната с голям интерес и много аплодисменти от родителите.

За децата от школите и детските градини бяха организирани детски утра по случай Деня на детето и /Деня на мартеничката/ 1-ви март.

Децата от 120-та детска градина взеха участие в литературното детско утро „Работната мецана“ и се срещнаха със стиховете на Леда Милева

Те участваха и в коледното детско утро „Добре дошъл Дядо Коледа“.

Учениците от 18 -то училище участваха в срещата-разговор с писателя фантаст Любомир Николов, автор на много книги игри, както и в детското утро „Цветята на малката Ида“

Клуб“ Приятели на книгата и поезията имаше също интересни изви: Вълнуваща бе поетичната вечер „Да се завърнеш в бащината къща“, посветена на Димчо Дебелянов, с участието на ученици от18-то СУ и преподаватели от Софийския университет .

**ОТЧЕТ ЗА ДЕЙНОСТТА НА ЕЗИКОВАТА ШКОЛА**

Много добра бе работата на преподавателите в езиковата школа и през изминалата 2022 година, поради което все повече расте интереса на учениците и родителите към нея. В началото на учебната 2022/2023 година броят на записалите се в курсовете по английски език надвиши 120 ученика,Бяха сформирани два първи курса.Учениците са разпределени от първи до седми курс, съобразно техните знания и възраст.Съобразно заетостта на учениците в училище те са разпределени в сутрешни и следобедни групи.Бяха сформирани два първи курса.

Обучението се води по системата на университета в Кембридж. Целта на обучението е да постави една стабилна основа на езикова грамотност на малките курсисти ,като желания резултат в по горните курсове е свободното владеене на езика и явяване на изпити за международни сертификати. Учениците проявяват голямо желание и интерес, усвояват говоримо и писмено езика, за което съществен принос имат преподавателите в школата Лина Карамфилова и Златина Вълчева, които се отнасят с много любов и отговорност съм работата си.Завършилите шесто ниво в езиковата ни школа владеят отлично английски език на ниво В2.

Сформиран бе и курс с по-големите ученици за подготовка за явяване на изпита за Фърст сертификейт.

Създадена като извънучилищна форма на обучение, езиковата ни школа има и друга приоритетна цел–да бъде в помощ на учениците за изучавания материал по английски език в училищата.През отчетната година нашите ученици отлично се представиха на задължителните изпити по външно оценяване, както и на матурите по английски в горните класове,

Таксите в школата са достъпни за по голяма част от българските семейства, като при записване на две деца от едно семейство, второто полза петдесет процента отстъпка.

**ОТЧЕТ ЗА ДЕЙНОСТТА НА ШКОЛИТЕ ПО ИЗКУСТВАТА**

**1. МУЗИКАЛНА ШКОЛА**

През 2022 година в Музикалната школа се обучаваха над 70 деца и юноши, разпределени в два класа по пиано, един клас по цигулка, един клас по индивидуален солфеж и пеене и две групи по солфеж и елементарна теория на музиката.

. Вълнуващи бяха пролетните и коледни музикални продукции, на които децата показаха своите постижения. Те имаха възможност да се изявят и на голяма сцена, като участваха в празничния пролетен концерт,Коледния концерт и други.Едни от най-редовните участници в нашите мероприятия бяха Никола Димитров и Василеа Владимирова от класа на госпожа Панчева, Йоана Бузова от класа на госпожа Йонева, Самуил и Борис Бонини и Дорина Павлова от класа на госпожа Диана Георгиева.

В школата работят висококвалифицирани преподаватели с дългогодишен професионален и педагогически опит, което е определящо за постиженията на малките музиканти. Всяка година наши ученици продължават обучението си в в Музикалното училище, участват и печелят награди в конкурси и прегледи. На музикалния фестивал Дорина Павлова от класа на Диана Георгиева получи първа награда за представянето си.През 2022 година Красимир Цветанов от класа на госпожа Снежинка Панчева, кандидатстващ в Музикалното училище беше приет с отличен успех, Сериозната и задълбочена работа на преподавателите в школата – Елена Йонева, Снежка Панчева и Диана Георгиева води и до ежегодно увеличаване на броя на учениците, записали се в школата. През 2022 година в музикалната школа започна работа Теодора Димова – нов преподавател, която успя да съхрани децата от класа на г-жа Елета Йонева, а така също да приеме и много нови ученици. На Коледното тържество нейните възпитаници се представиха много добре и заслужиха аплодисментите на своите родители.

**2.**Вълнуващи бяха изявите на децата от **ДЕТСКАТА БАЛЕТНА** **ШКОЛА**  с ръководител Светла Иванова. През учебната 2022 година в балетната школа бяха записани над 25 деца, като обучението се води в две групи, съобразно възрастта и уменията на малките танцьорки.

Школата работи както с най-малките артисти, правещи своите първи стъпки в модерния балет, така и с по големи деца до 14 години.

Ръководителката на школата Светла Иванова се отнася с много отговорност и любов към работата си, което съдейства за увеличаване броя на изявите на школата и на нейните успехи.Светла Иванова е с утвърден опит в балетната хореография и педагогика.Завършила е Академията за музикално и танцово изкуство в град Пловдив с магистратура „Балетна режисура“.

Балетната школа вземаше участие в почти всички мероприятия на читалището,като пролетния концерт, гала-концерта на танцовите школи и други.

Балетната школа участва и във Фестивала на танцовото изкуство, като спечели три първи награди в различните жанрове, а ръководителката Светла Иванова получи специалната награда за хореография.

**3.ШКОЛАТА ПО ИЗОБРАЗИТЕЛНО ИЗКУСТВО** при читалище „Аура“ съдейства за развитие на художествените способности, за откритие и изява на творческия талант на малките художници.Красивите картини на децата са изложени в сградата на читалището и създават приятна атмосфера.Ръководител на школата е Кристина Ташкова, През 2022 година интересът към школата значително нарасна. Записани бяха около 30 деца и бяха разделени в две групи.

Децата от школата имаха възможност да участват със свои картини в изложби и конкурси като:

- Изложба конкурс на школите по рисуване при софийските читалища във фоайето на театър „Сълза и смях“.

- „Градски пейзаж“ – изложба на рисунки във фоайето на читалище „Аура“

- Изложба конкурс на детски рисунки в читалище „Христо Ботев

**ОТЧЕТ ЗА ДЕЙНОСТТА НА БИБЛИОТЕКАТА**

Нека отделим внимание на дейността на библиотеката при читалище „Аура“ през отчетната 2022 година. Важен приоритет в работата й е утвърждаването й като културен, информационен и образователен център, достъпен за все по широк кръг читатели.В момента тя разполага с фонд от 23 571 тома и обслужва район от около 30 000 жители, включващ както много училища, така и читатели от Зона Б-5, Зона Б-18, ж.к. „Сердика“, „Красна поляна“ и други.

През отчетния период библиотеката обогати своя фонд с много книги от дарители, на които изказваме своята благодарност.Закупени бяха и книги със средства на читалището за попълване на фонда с нова литература.

В библиотеката читателите имаха възможност да получат информация от ежедневника „ 24 часа“ и 5 броя седмичници и списания, за които библиотеката е абонирана,както и „Държавен вестник“.

Продължи компютърната обработка на библиотечния фонд.Разкрита е компютърна картотека на читателите.Библиотеката разполага и с ксерокс, което дава възможност да бъдат преснимани материали от справочния фонд. Добре организираният и текущо попълван фонд от библиотекарката Румяна Ставрева спомага и за увеличаване на посещенията в библиотеката.

**ТЕАТРАЛНА ШКОЛА „МЕНОН“**

През 2022 година продължи работата на Театрална школа „Менон“.

Школата продължи репетициите по театралната постановка „ „Разговор със себе си“. Репетициите се провеждаха на голямата сцена в салона на читалището.Учениците от школата посещаваха заниманията с голямо желание и интерес.

Заниманията се провеждаха в СЪБОТА по определен график.Художествен ръководител на школата е Станка Велинова, завършила НАТФИЗ, носител на много наши и международни театрални награди.

На фестивала в Двореца на децата съставът спечели първа награда с постановката „Разговор със себе си“, а на фестивала на театралните състави при читалищата получи специалната награда.

През есента на 2022 година започна работа и детската театрална школа с ръководител Снежана Малковска, Групата работи по „Приказки по телефона“ на Джани Родари и се готви за сценични изяви през пролетта.

**МЛАДЕЖКА ВОКАЛНА ГРУПА „РОЛИНГ ТОУНС”**

През 2022 година читалището спечели проект от програмата на Национален фонд култура към МК под името „ Търкалящи се ноти” в размер на 18500.00 лева. В проекта е предвидено закупуването на озвучителна техника, ушиването на костюми и обогатяването на репертоара на групата с нови песни и аранжименти. По проекта Младежката вокална група ще вземе участие в международен фестивал на хоровото изкуство и ще изнесе самостоятелен концерт в камерна зала „ България”

Младежката вокална група "Ролинг Тоунс" към читалище “Аура" с ръководител Станислав Кимчев участва в почти всички концерти на читалището и нейните изяви бяха посрещнати с бурни аплодисменти от публиката.

През 2022 година вокалната група имаше и много изяви както в столицата, така и в страната.

* На 22 Май в НДК - Концерт по време на тържествена гала-вечер „30 години Америкатски университет в България”
* 24 май – Участие в тържествения концерт на софийските читалища в салона на театър „ Сълза и смях”
* 23 юни - Концертно изпълнение по повод 11 години – Асоциация за дарителство и предприемачество в България.

Новият репертоарен сезон на състава започна още в последната седмица на м. Август. Началото на м. Септември започна кампания на живо и онлайн по набиране на нови членове след пандемията. Младежката вокална група вече наброява над 30 певци. Репертоарът също расте и вече включва над 25 пести на български и английски език.

През месец декември , във връзка с коледните празници бяха заучени 3 нови песни и бяха изнесени редица коледни концерти – на 15 декември Концертно изпълнение на Немски базар в парка на „Народен театър” и на 17 декември изпълнение на Коледен базар на „Площад Славейков”.

**Ф О Л К Л О Р**

Продължава работата и на фолклорните формации в читалището.Всички знаем, че в последните години една от водештите дейности в областта на любителското творчество не само в нашето читалище е преди всичко ,фолклора. Не напразно, когато говорим за читалищата витнаги правим връзка с българските традиции и обичаи, а това е именно българският фолклор. И през изминалата година активно работи **Детската школа** за народни танци. Разбира се, възстановяването на школата започна бавно след последиците от пандемията. Започнахме с 4 деца, после групата се увеличе на 6 и така вярваме че интересът от страна на подрастващите, ще се увеличава все повече.

**Школата за народни таци** също продъжи своята активна дейност. Продължават записванията на все повече желаещи да изучават български народни танци. Интересът към школата расте, защото ръководителят, Петко Йошков предлага на танцуващите все повече и различни танци, непрекъснато обогатява репертоара на школата. Именно това помага на групата да се включва и във всички концертни изяви на читалището.

**Танцов ансамбъл „АУРА”**, също продължава попълването на състава със млади и талантливи любители на народните танци. Богат и разнообразен е репертоара на ансамбъла, което дава възможност да се включват във тържествата организирани не само от читалището, а и от района и столицата. През месец Юли ансъмбълът и школата взеха участие в Междунроден фолклорен фестивал в гр. Чанак Кале – Турция. Във фестивала взеха участие над 18 колектива от Румъния, Сърбия,Словакия, Унгария, Италия и много колективи от Турция. Всички концертни изпълнения на Ансамбъла и Школата бяха посрещнати с бурни аплодисменти.Вечерите на фестивала протичаха в приятелска атмосфера с мого разговори, танци и надигравания. В началото на месец Ноември школата и ансамбъла прекараха няколко незабравими дни на тимбилдинг, в минералния комплекс на село Баня. Всяка вечер беше изпълнена с много настроение, песни и много танци. Прекрасното настроение и емоции бяха съпроводени с желанието, тези срещи да продължават и за в бъдеще.

Нека не забравяме и още една дейност която се провежда в читалището. Това са занимания свързани с опазване на здравето. Все повече желаещи продължават да се вълнуват от своя здравословен начин на живот и това ги насочва към заниманията в **Школата по Аеробика и Каланетика,** които се провеждат в читалището. Под вещото ръководство на Ели Докозанова, всички които посещава школата излизат удовлетворени от прекараните часове при нас.

Уважаеми читалищни дейци, в края на нашия отчет искам съвсем отговорно да заявя, че всичко това което правим в читалището, всички дейности които развиваме не биха били възможни без нашите преподаватели и ръководители, затова позволете ми още веднъж да изразя нашата благодарност към тях.

Уважаеми родители и самодейци, ние знаем, че всички занимания при нас са свързани с извън - класната дейност на учениците, че нашите самодейци идват в читалището след работно време, затова изказвам нашата благодарнос и към Вас, за голямото доверие което имате към нашите преподаватели и ръководители и към колектива на цялото читалище.

И не на последно място, изказвам нашата голяма благодарност към членовете на Настоятелство, за тяхното изключително разбиране към проблемите, които стоят пред читалището и които заедно с общи усилия успяваме успешно да решаваме. За времето което отделят, за да бъдат винаги с нас в трудни и успешни моменти. Още веднъж благодаря на всички, които са тук в тази зала и които са съпричастни към нашата дейност. Да Ви пожелая много здраве, хубав празник и нека още много години бъдем заедно, за да бъдат удовлетворени желанията за обогатяване на знанията в областта на чуждоезиковото обучение, културата, искуството и любителското творчество.